E D I C T E

L’Ajuntament de Constantí, en sessió plenària celebrada el dia 29 de desembre de 2015, va proposar atorgar les següents Distincions Honorífiques per al 2015:

1. Atorgar el Premi Centcelles a la SOCIETAT EL CASINO, en públic reconeixement pel seu centenari per la tasca desenvolupada en pro de la nostra vila en general i, de manera especial en el món associatiu. La seva trajectòria evidencia la constant implicació i vinculació amb el municipi a l’hora de la dinamització social i cultural.
2. Atorgar el Premi a l’acció cultural al Sr. JOSEP ANTON REMOLÀ, pel seu impuls com arqueòleg en favor del patrimoni històric de Constantí, en indrets com el Pont de les Caixes i Centcelles tot promovent la dignificació d’aquests monuments. Destacant també la seva aportació en les últimes teories sobre la interpretació del monument de Centcelles.
3. Atorgar el Premi a l’Acció Esportiva 2015 al Sr. RODRIGO QUESADA, Ex-President del Club Esportiu de Constantí per la seva llarga trajectòria al capdavant d’aquesta entitat, fomentant els valors cívics de l’esport entre el jovent del poble.

Així mateix es designa l’Alcalde Sr. Óscar Sánchez Ibarra, com a instructor de l’expedient, i la funcionària Sra. Montserrat Franquès Gil com a secretària d’aquest.

S’exposa al públic l’expedient de Distincions Honorífiques 2015, per un termini de quinze dies, durant els quals es podran presentar les al·legacions que es considerin oportunes.

Constantí, 30 de desembre de 2015

OSCAR SÁNCHEZ IBARRA

Alcalde de Constantí